รัฐมนตรีว่าการกระทรวงศึกษาธิการ กักตัว 14 วัน หลังพบบุคคลที่มาร่วมแสดงความยินดีติดโควิด-19
นางสาวตรีนุช เทียนทอง รัฐมนตรีว่าการกระทรวงศึกษาธิการ เปิดเผยว่า ตั้งแต่วันที่ 7 เมษายนเป็นต้นไปจะหยุดปฎิบัติภาระกิจที่กระทรวงศึกษาธิการ (ศธ.) และทำการกักตัวเป็นเวลา 14 วัน เนื่องจากได้รับแจ้งจากผู้ที่เข้ามาร่วมแสดงความยินดีที่ได้รับตำแหน่งรัฐมนตรีว่าการกระทรวงศึกษาธิการติดเชื้อไวรัสโคโรนา 2019 หรือโควิด-19 เพราะเมื่อวันที่ 4 เมษายนที่ผ่านมาเปิดบ้านที่จังหวัดสระแก้วต้อนรับบุคคลที่เข้ามาร่วมแสดงความยินดี ดังนั้นเพื่อเป็นการแสดงความรับผิดชอบต่อสังคมจึงขอหยุดการทำงานที่ ศธ.และทำการกักตัว 14 วัน พร้อมกับไปตรวจคัดกรองแบบ Swab  หรือ PCR ที่โรงพยาบาลเรียบร้อยแล้ว ซึ่งหลังจากนี้จะปฎิบัติงานและสั่งงานด้วยระบบ Zoom แทน โดยเป็นการ Work Form Home